پێڕستی دەرکەوتنەکانی پریانکا چۆپرا

پریانکا چۆپرا ئەکتەرێکی ھیندییە کە کاری نواندن لە فیلمە ھیندییەکان دەکات. یەکەم کاری نواندنی پریانکا چۆپرا لە فیلمی تامیلی ٢٠٠٢، تامیژان بوو. لە ٢٠٠٣، ئەو بۆ یەکەمین جاری لە فیلمێکی بۆڵیوود، بە ناونیشانی *پاڵەوانەکە*، دەرکەوت. لە ھەمان ساڵدا، پریانکا ڕۆڵی لە فیلمی *ئەنداز* بینی، و بۆ نواندنەکەی خەڵاتی باشترین یەکەم دەرکەوتنی فیلمفەیری وەرگرت. لە ٢٠٠٤، پریانکا ڕۆڵی لە فیلمی سەرکەوتووی کۆمیدی *ئایا ھاوسەرگیریم لەگەڵ دەکەیت* و فیلمی ھەستبزوێنی *ئەیتراز* بینی، کە خەڵاتی باشترین نواندنی ڕۆڵی نەرێنیی فیلمفەیری بۆ وەرگرت و بووە سەرەتای ناوبانگی پریانکا. لە ٢٠٠٥، پریانکا ڕۆڵی لە شەش فیلم بینی، لەوانە، *کاتژمێر: پێشبڕکێی دژی کات* و *بڵەفماستەر!*. لە ٢٠٠٦، پریانکا ڕۆڵی لە دوو پڕداھاتترین فیلمەکانی ساڵ بینی: فیلمی *کریش* و *دۆن*.

لە ٢٠٠٧ و ٢٠٠٨، پریانکا لە چەند  فیلمێکی شکستی بازرگانی ڕۆڵی ھەبوو، لەوانە *ئاشتی-بۆ-خۆشەویستی*، فیلمی خەیاڵی زانستیی ڕۆمانسی *چیڕۆکی خۆشەویستی ٢٠٥٠* و فیلمی پاڵەوانی خەیاڵی *درۆنا* ھەبوو. ھەرچەندە، لە ٢٠٠٨، ڕەخنە خراپەکان بەماوەیەکی کورت کۆتاییان ھات کاتێک پریانکا لەفیلمی (فاشن) ی دەرھێنەر مادور باندەرکار دەرکەوت، فیلمێکی درامی بوو لەبارەی پیشەسازی فاشیۆنی ھیندی و ژیانی چەند نمایشکارێکی جلووبەرگ دەکرد. دوای ڕۆڵگێڕانی لە فیلمەکەدا، پریانکا خەڵاتی نیشتمانی بۆ باشترین خانمەئەکتەر و خەڵاتی باشترین خانمەئەکتەری فیلمفەیری بەدەستھێنا. لە ٢٠٠٩، پریانکا ڕۆڵی لە فیلمی *کەمینی* گێڕا، و وەک ١٢ کەسایەتیی جیاواز لە فیلمی *ڕاشیی تۆ چییە* ڕۆڵی گێڕا*؟*. لە ٢٠١١، ڕۆڵەکەی وەک بکووژێک لە فیلمی کۆمێدیای ڕەش *٧ کووشتنەکان لێبووردراون* خەڵاتی باشترین خانمەئەکتەری ڕەخنەگرانی فیلمفەیری وەرگرت.

پریانکا دواتر لە چوار فیلمی سەرکەوتوو ڕۆڵی گێرا: فیلمی ئەکشنی ھەستبزوێن *دۆن ٢* (٢٠١١)، فیلمی ئەکشنی درامی *ڕێگای ئاگر* (٢٠١١)، فیلمی ڕۆمانسی کۆمیدیای دراما *بەرفی!* (٢٠١٢)، و فیلمی خەیاڵی زانستی *کریش ٣* (٢٠١٣)، و ھەموویان پڕداھاتترین فیلمەکانی ساڵی بڵاوبوونیان بوون. ڕۆڵەکەی لە فیلمی *بەرفی!* سەرنجی جیھانی بۆ خۆی ڕاکێشا و چەندین خەڵاتی بۆ بەدەستھێنا. لە ٢٠١٤، ڕۆڵەکەی وەک زۆرانبازێک لە فیلمی درامیی وەرزشیی ژیاننامەی زۆرانباز *ماری کۆم* چەندین خەڵات و پاڵاوتنی بۆ باشترین خانمەئەکتەر بەدەستھێنا. لە ٢٠١٥ بۆ ٢٠١٨، ئەو وەک کەسایەتیی خەیاڵی ئالێکس پاریش لە زنجیرەی درامیی ھەستبزوێنی بە ناوی *کوانتیکۆ* لە کەناڵی ئەی بی سی ڕۆڵی گێرا، ئەمەش ئەوی کردە یەکەم ژنی باشووری ئاسیا کە ڕۆڵ لە زنجیرەیەکی تۆڕی ئەمریکی بگێڕێت. ھەروەھا لە ٢٠١٥، پریانکا ڕۆڵی لە فیلمی درامیی کۆمیدی *بێڵە دڵ لێبدات* ڕۆڵی گێڕا و خەڵاتی باشترین خانمەئەکتەری ڕۆڵی پاڵپشتی فیلمفەیری بردەوە و وەک کەسایەتی کاشیبای لە فیلمی *[[باجیراو ماستانی]]*، یەکێک لە پڕداھاتترین فیلمەکانی سینەمای ھیند، دەرکەوت. لە ٢٠١٦، پریانکا فیلمی کۆمیدیای درامای زمانی ماراتیی بە ناونیشانی *ھەواگۆڕ*، کە سەرکەوتنێکی بازرگانی بوو، بەرھەمھێنا. چۆپرا لەو کاتەوە لە چەندین فیلمی کۆمیدیای ھۆڵیوود ڕۆڵیکی پاڵپشتی گێڕاوە، وەک لە *بەیوۆچ* (٢٠١٧) و *ئایا ڕۆمانسی نییە؟* (٢٠١٩). ئەو دواتر ستایشی کرا بۆ ڕۆڵگێڕانەکەی وەک دایکێکی بەسۆز لە فیلمی درامیی ژیاننامە *ئاسمان پەمەییە* (٢٠١٩)، فیلمێکە لە بەرهەمهێنانی خۆی بوو.

## فیلمەکان
### وەک ئەکتەر

### وەک بەرھەمھێنەر

## تەلەڤیزیۆن

## ڤیدیۆ مۆسیقییەکان

## کایە ڤیدیۆکان

## دیسکۆگرافی
### وەک ھونەرمەندی سەرەکی

### وەک ھونەرمەندی پاڵپشت

## سەرچاوەکان

## تێبینییەکان


## بەستەرە دەرەکییەکان
* 
* 
* پریانکا چۆپرا لە بۆلیوود ھەنگاما

پۆل:پریانکا چۆپرا
پۆل:فیلمۆگرافییە ھیندییەکان
پۆل:فیلمۆگرافیای خانمەکتەران